Bruselj, 25.1.2005

KOM(2005) 22 končno

2003/0052 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES, o spremembah Evropskega parlamenta k skupnemu stališču Sveta glede predloga za

UREDBO EVROPSKEGA PARLAMENTA IN SVETA o najvišji mejnih vrednosti ostankov pesticidov v ali na hrani in krmi rastlinskega in živalskega porekla in spremembi Direktive Sveta 91/414/EGS (COM (2003) 117 konč.– 2003/0052 (COD))

O SPREMEMBAH PREDLOGA KOMISIJE v skladu s členom 250(2) Pogodbe ES

2003/0052 (COD)

MNENJE KOMISIJEv skladu s točko (c) tretjega pododstavka člena 251(2) Pogodbe ES,o spremembah Evropskega parlamentak skupnemu stališču Sveta gledepredloga za

UREDBO EVROPSKEGA PARLAMENTA IN SVETA o najvišji mejnih vrednosti ostankov pesticidov v ali na hrani in krmi rastlinskega in živalskega porekla in spremembi Direktive Sveta 91/414/EGS (COM (2003) 117 konč.– 2003/0052 (COD ))

1- OZADJE

Predlog Uredbe Evropskega parlamenta in Sveta o najvišjih mejnih vrednosti ostankov pesticidov v ali na hrani in krmi rastlinskega in živalskega porekla ter spremembi Direktive Sveta 91/414/EGS (COM (2003) 117 konč.) je Komisija sprejela dne 14. marca 2003.

Ekonomsko-socialni odbor je dal svoje mnenje dne 16. julija 2003.

Odbor regij se je odločil, da mnenja o predlogu ne bo dal.

Evropski parlament je dal svoje mnenje (prvo branje) dne 20. aprila 2004.

Komisija je sprejela spremenjeni predlog dne 26. aprila 2004.

Skupno stališče Sveta je bilo posredovano Evropskemu parlamentu dne 8. septembra 2004.

Evropski parlament je dal svoje mnenje (drugo branje) dne 15. decembra 2004.

Mnenje izraža stališče Komisije o spremembah, ki jih je sprejel Evropski parlament dne 15. decembra 2004, v skladu s členom 251(2)(c) Pogodbe ES.

2- NAMEN PREDLOGA KOMISIJE

1. Namen predlaganega osnutka Uredbe je zamenjava, kodificiranje in poenostavitev štirih obstoječih Direktiv Sveta o najvišjih mejnih vrednosti ostankov za fitofarmacevtska sredstva (Direktive 76/895/EGS, 86/362/EGS, 86/363/EGS in 90/642/EGS), uskladitev vseh najvišjih mejnih vrednosti ostankov za EU in določitev vlog držav članic, Komisije, Evropske agencije za varno hrano (EAVH) in drugih strank v postopku določanja najvišjih mejnih vrednosti ostankov.

2. Uredba določa, da se najvišje mejne vrednosti ostankov uporabljajo neposredno in so izvršljive v državah članicah, kar je podprto z javno dostopnimi ocenami tveganja za potrošnike, za katere je v celoti odgovorna Evropska agencija za varno hrano. Kjer fitofarmacevtska sredstva v Skupnosti niso dovoljena, kjer uporaba izven Skupnosti ni sprejemljiva v smislu potrošnikovega zaužitja ostankov ali kjer ni dovolj podatkov za dokončno oceno tveganja, se uporablja privzeta vrednost 0,01 mg/kg.

3. Uredba določa obveznosti držav članic glede nadzora in izvrševanja najvišjih mejnih vrednosti ostankov, sporočanja podatkov o nadzoru in izvrševanju Evropski agenciji za varno hrano ter objavo teh podatkov v njenem letnem poročilu.

3. MNENJE KOMISIJE O SPREMEMBAH, KI JIH JE PREDLAGAL PARLAMENT

3.1. Povzetek stališča Komisije

Evropski parlament je sprejel 35 sprememb. Vse spremembe so za Komisijo sprejemljive brez pripomb.

3.2. Spremembe Parlamenta pri drugem branju

Sprejete spremembe so rezultat kompromisa med Evropskim parlamentom, Svetom in Komisijo, doseženim s pogajanji med drugim branjem v postopku soodločanja. Končno besedilo je za Komisijo zadovoljiv kompromis. Nekatere spremembe glede določanja najvišjih mejnih vrednosti ostankov pesticidov odsevajo že uveljavljeno delovno prakso in to poudarjajo v zakonodaji. Druge spremembe določajo razvoj in uporabo nove metodologije. Komisija soglaša z vsemi spremembami in je med pogajanji to tudi jasno izrazila. Spremembe so skladne z izvirnim predlogom in predstavljajo izboljšavo obstoječe zakonodaje.

4. Sklepna ugotovitev

V skladu s členom 250(2) Pogodbe ES Komisija spremeni svoj predlog kot je določeno zgoraj.